CELEX: 62016TN0287
Language: hu
Date: 2016-05-30 00:00:00
Title: T-287/16. sz. ügy: 2016. május 30-án benyújtott kereset – Belga Királyság kontra Európai Bizottság

25.7.2016   
            
            
               HU
            
            
               Az Európai Unió Hivatalos Lapja
            
            
               C 270/62
            
         2016. május 30-án benyújtott kereset – Belga Királyság kontra Európai Bizottság
   (T-287/16. sz. ügy)
   (2016/C 270/68)
   Az eljárás nyelve: francia
   
      Felek
   
   
      Felperes: Belga Királyság (képviselők: J.-C. Halleux és M. Jacobs meghatalmazottak, segítőjük: É. Grégoire és J. Mariani ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               elsődlegesen semmisítse meg a Bizottság 2016. március 17-i (EU) 2016/417 végrehajtási határozatát annyiban, amennyiben az 9 601 619,00 eurót (költségvetési jogcím: 6701) kizár az Európai Unió által a Belga Királyságnak nyújtott támogatásból;
            
         
               —
            
            
               másodlagosan részlegesen semmisítse meg a 9 601 619,00 eurót a közösségi támogatásból kizáró említett határozatot annyiban, amennyiben e határozat magában foglal 4 106 470,02 eurót, amelyben az EMGA előzetesen már részesült;
            
         
               —
            
            
               a Bizottságot kötelezze a költségek viselésére
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap a közös agrárpolitika finanszírozásáról szóló 2005. június 21-i 1290/2005/EK tanácsi rendelet (HL 2005. L 209., 1. o.) 31. cikke (1) bekezdésének és 32. cikke (8) bekezdésének megsértésére vonatkozik, azon az alapon, hogy a Bizottság nem bizonyította, hogy a belga kifizető ügynökségek kifizetései nem feleltek meg a közösségi jognak és hogy a behajtás elmulasztása vagy a szabálytalanság a Bureau d’intervention et de restitution belge-nek (belga támogatásnyújtási és visszatérítési hivatal, BIRB) tulajdonítható szabálytalanság vagy gondatlanság következménye;
            
         
               2.
            
            
               A második jogalap másodlagosan az 1290/2005 rendelet 31. cikke (2) bekezdésének és az arányosság elvének megsértésére vonatkozik, azon az alapon, hogy a kizárt összeg nem felel meg a feltárt meg nem felelés jelentőségének, és nem vették figyelembe az Európai Uniónak okozott pénzügyi veszteséget.